TAXE AFERENTE INREGISTRARII UNUI BREVET DE INVENTIE.

In cazul in care intr-un proiect de cercetare aplicativa (cercetare industrială, dezvoltare experimentală sau orice combinație a acestora) se contureaza rezultate care se constituie intr-o noutate i*n* plan stiintific, trebuie facuta o analiza privind oportunitatea inregistrarii proprietatii intelectuale nou create intr-un brevet de inventie.Inregistrarea unui brevet de inventie trebuie facuta anterior publicarii si diseminarii rezultatelor cercetarii (articole, postere) pentru a asigura protejarea dreptului de utilizare a acestora.

Depunerea unei cereri de brevet presupune, pe langa proceduri de editare specifice (uneori greoaie) si plata unor taxe catre OSIM.

In functie de interesul dumneavoastra privind “viteza” de aprobare a

brevetului aveti o serie de optiuni privind plata diferitelor taxe pe care le identificati accesand pagina web a Centrului de Transfer Tehnologic si

Marketing a IFIN-HH la:

<http://www.nipne.ro/cttm/cercetatori.ro.html>

faceti click pe "Cum sa se inregistreze un brevet" si astfel intrati

pe pagina OSIM:

<http://www.osim.ro/brevete/Cum-inregistrati-o-cerere-de-brevet-la-OSIM.php>

La punctul 5 aveti toate lamuririle astfel:

Cuantumul si termenele de plata a taxelor pentru cererile de brevete se

gasesc in Anexa 1 a O.G. nr.41/98 la:

<http://www.osim.ro/legislatie/Taxe-proprietate-industriala.pdf>

Deosebim 3 tipuri principale de taxe care se platesc cu ocazia depunerii

unei cereri de brevet de inventie:

Taxa de inregistrare:

A. Taxa de inregistrare (pct. 1a, anexa 1), se va achita în max. 3 luni de la data inregistrarii. Aceasta este in general in valoare de 134 lei dar in cazul depunerii de catre un institut de cercetare, se plateste doar 20% din aceasta suma.

Taxa de publicare în Buletinul Oficial de Proprietate Industriala (BOPI) al OSIM - sectiunea Inventii, in doua variante:

B.1. Taxa de publicare in "REGIM NORMAL". Publicarea se face DUPA 18 luni de la data depozitului - (pct. 2, anexa 1), iar taxa in valoare de 20% din

223 lei se achita în termen de maxim 6 luni de la data depozitului.

B.2. Taxa de publicare a cererii de brevet in REGIM DE URGENTA, INAINTE de

18 luni de la data depozitului (pct. 5a, anexa 1), se plateste odata cu

solicitarea publicarii si este in valoare 445 lei.

Pentru examinare de fond avem de asemenea tot doua variante de taxe (cand

descrierea, revendicarile si desenele nu depasesc 20 de pagini, iar numarul revendicarilor nu este mai mare de 5):

C.1. Taxa de examinare de fond in REGIM NORMAL la care procedura se

deruleaza în termen de 18 luni de la data platii taxei care se achita din

luna a 4-a pana in luna a 30-a inclusiv - (pct. 3a, anexa 1) in valoare de

20% din 1.336 lei

C.2. Taxa de examinare de fond in REGIM DE URGENTA cu luarea hotararii în

termen de 18 luni de la data depozitului - (pct. 7a, anexa 1), iar taxa e

achitata în termen de 3 luni de la data depozitului si este in valoare de

2.226 lei

In functie de interesul dumneavoastra privind urgenta publicarii si evaluarii pe fond a brevetului puteti folosi varianta cea mai convenabila.

Sfatul nostru este ca pentru operativitate sa achitati taxa de inregistrare (26.80 lei) si taxa de publicare in regim de urgenta (445 lei) urmand ca in termen de 3 luni de la depunerea cererii sa decideti daca achitati taxa de examinare in regim normal sau de urgenta dar oricum va trebui sa platiti si taxa de examinare in una dintre variante.

Privind ritmul achitarii taxelor, in pagina OSIM se spune ca "Taxele legale pentru procedurile pe care le efectuam pot fi achitate treptat, în timp, în urma unor solicitari scrise ale Serviciului de examinare preliminara al OSIM si pe masura ce se deruleaza procedurile de examinare", solicitari transmise catre reprezentantul desemnat de solicitant (care in majoritatea cazurilor este de la Compartimentul Juridic si Resurse Umane).

Centrul de Transfer Tehnologic si Marketing al IFIN-HH impreuna cu Oficiul Juridic va stau la dispozitie pentru sprijin si clarificari.